Սոհո, (Մանհեթեն), գտնվում է Բրոդվեյ 558 հասցեում, Փրինս և Սփրինգ փողոցների միջև, բացվել է 2019 թվականի դեկտեմբերին
**Պաղպաղակի թանգարան** (անգլ.՝ Museum of Ice Cream), գտնվում է Նյու Յորք քաղաքի Մանհեթեն թաղամասում։ Թանգարանում կազմակերպվում են պաղպաղակի և շոկոլադի ինտերակտիվ վառ գունավորված ցուցահանդեսներ, սենյակների լաբիրինթոսում «ի թիվս այլ բաների, կան նաև կոնֆետների լեռ, եղջյուր և ծիածանագույն մանր կաթիլների լողավազան»։ Ցուցանմուշները շատ հաճախ ետնաբեմ են ինքնալուսանկարների համար, և շատ ինքնալուսանկարները հրապարակվում են Instagram-ում, Flickr-ում, Facebook-ում և այլ սոցիալական կայքերում, որոնք էլ օգտագործվել են ցուցադրությունը գովազդելու համար։

Բոլոր այցելողներին առաջարկվում է համտեսել տեսականուց։ Տոմսերը պետք է գնել նախօրոն, որոշակի ժամերին և միայն առցանց։

Թանգարան տերմինն ընտրվել է ժամանակավոր արվեստների ցուցահանդեսի համար, որովհետև այն հասկանալի է մարդկանց համար։

Ցուցահանդեսի համահիմնադիրներն են Մարիելիս Բանը Լագունա Բիչից և Մանիշ Վորան, որը նախկինում եղել է Monness, Crespi & Hardt ընկերության հետազոտող։ Ցուցահանդեսը Մարիելիս Բանի մանկական միտքն է, որը ճանապարհ էր փնտրում միլլենիալների սերնսի հետ կապ հաստատելու համար։ Նա ասում է. «Այս ամենը զվարճանքի և նորից քեզ երեխա զգալու համար է։ Բոլորը սիրում են պաղպաղակ։ Սա ճանապարհ է մարդկանց միավորելու համար»։

Պատմություն
-----------

Ցուցահանդեսը առաջին անգամ բացվել է Մանհեթենում, 2016 թվականի ամառվանից և դրանից հետո գործել է Լոս Անջելեսում, Սան Ֆրանցիսկոյում և Մայամիում։ Այն շատ հայտնի է դարձել իր հայտնի հյուրերով, որոնց թվում են եղել Քեթի Փերրին, Քիմ Քարդաշյանը, Գվինեթ Փելթրոուն, Դրյու Բերիմորը։ Մայրերի օրը ցուցադրությանը ներկա են եղել Ջեյ Զին, Բիյոնսեն և Blue Ivy-ն, որոնք նկարվել են թանգարանի մանր կաթիլներով լողավազանում։

Սան Ֆրանցիսկոյի ցուցահանդեսի տոմսերը սպառվել են 18 րոպեում

2017 թվականի նոյեմբերին համընդհանուր ցուցահանդեսները ունեցել են 500.000 այցելու։

Նյու Յորքում ցուցահանդեսը բացվել է Մանհեթենում, Բրոդվեյ 558 հասցեում, 2019 թվականի դեկտեմբերի 14-ին և նախատեսում է գործել մինչև 2020 թվականի մայիսի 1-ը։

| Քաղաք | Ամսաթիվ | Տեղակայում |
| --- | --- | --- |
| Միթփեքինգ շրջան, Մանհեթեն | 2016 թվականի հուլիս-2016 թվականի սեպտեմբեր | 100 Gansevoort Street |
| Լոս Անջելես | 2017 թվականի ապրիլ-2017 թվականի դեկտեմբեր | 2018 E. 7TH Pl. |
| Սան Ֆրանցիսկո | 2017 թվականի դեկտեմբեր-մինչ այժմ | 1 Grant Ave. |
| Մայամի | 2017 թվականի դեկտեմբեր-2018 թվականի մայիս | 3400 Collins Ave. |
| Սոհո, Մանհեթեն | 2019 թվականի դեկտեմբեր | 558 Broadway |

Տես նաև
-------

* Գույների գործարան
* Պիցցայի թանգարան

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Wiener, Anna. «The Millennial Walt Disney Wants to Turn Empty Stores Into Instagram Playgrounds». Վերցված է 2017 թ․ դեկտեմբերի 16-ին.
2. ↑  Adams, Susan. «The 25-Year-Old Behind The Museum Of Ice Cream». *forbes.com*. Վերցված է 2018 թ․ ապրիլի 25-ին.
3. ↑  «Why This Guy Left Wall Street To Launch An Art Industry Startup». Վերցված է 2017 թ․ դեկտեմբերի 16-ին.
4. 1 2  Adams, Susan. «The 25-Year-Old Behind The Museum Of Ice Cream». Վերցված է 2017 թ․ դեկտեմբերի 16-ին.
5. ↑  «Museum of Ice Cream comes to San Francisco: Why so crazy popular?». 2017 թ․ սեպտեմբերի 15. Վերցված է 2017 թ․ դեկտեմբերի 16-ին.
6. ↑  «Miami». *Museum of Ice Cream*. Արխիվացված է օրիգինալից 2018 թ․ ապրիլի 17-ին. Վերցված է 2017 թ․ դեկտեմբերի 16-ին.
7. ↑  «San Francisco's Museum of Ice Cream has a sprinkle pool and a Pop Rocks cave — here's what it's like». Վերցված է 2017 թ․ դեկտեմբերի 16-ին.
8. ↑  «The Museum of Ice Cream Is Coming to Miami». Արխիվացված է օրիգինալից 2020 թ․ սեպտեմբերի 20-ին. Վերցված է 2017 թ․ դեկտեմբերի 16-ին.
9. ↑  Museum of Ice Cream NYC
10. ↑  «The Museum of Ice Cream extends SF stay and will debut two new installations». *sfgate.com*. Վերցված է 2018 թ․ ապրիլի 25-ին.

Արտաքին հղումներ
----------------

* Պաշտոնական կայք